AARHUS: Opvasken er træls. Det kan de fleste nok blive enige om. Men de fleste vælger til gengæld næppe at gøre som en 15-årig dreng fra Hinnerup valgte at gøre tirsdag aften.

Hjemme i Hinnerup var drengen blevet sur over at skulle tage opvasken. Han valgte derfor at stikke af fra hjemmet i familiens bil. Drengens mor var bekymret og meldte det til Østjyllands Politi, der fik standset drengen på motorvejen i sydgående retning.

Den 15-årige blev derfor sigtet for kørsel uden førerret.